text: Pipila ka dakong opisyal sa gobiyerno ang padayong nangusog nga himoong mandatory ang Reserve Officers Training Corps kay mao ra kunoy nakitang paagi aron madisiplina ang mga Pilipino ug magpakita og tinud-anay nga pagmahal sa nasud.
text: #000003
text: Duna say uban nga nagpaluyo niini ang miingon nga makatabang kini og dako sa pagpangandam sa nasud panahon nga dunay katalagman sama sa mga bagyo, linog ug labaw sa tanan, reserbang pwersa nga makapanalipod sa nasud kun magkagiyera.
text: #000004
text: Gawas sa ROTC, duna say nagsige og sulsol nga himuong mandatory ang military service sa mga nag-edad gikan 18 anyos pataas.
text: #000005
text: Ang rason gihapon, aron kuno madisiplina ug aron mahimong matinud-anon ang tanan sa pagmahal sa nasud. Kay ngano, mas daghan diay ang dili disiplinado sa sosyodad sa Pilipinas karon?
text: #000006
text: Ambot unsay nasulod sa ilang hunahuna nga mao ra man kini ilang gisigehan og balik-balik nga paagi aron kuno madisiplina ang tanan. Unsa diay ilang plano sa nasud, himuong garrison o kampo?
text: #000007
text: Nganong dili nalang kaha nila palig-unon ang social services sa gobiyerno aron nga walay pamilyang magkamang sa kakabus? Sa samang higayon, ang pundong gusto nilang gamiton anang mandatory service o sa ROTC programs adto ibubo sa law enforcement agencies aron mas sopistikado sila sa paghimo sa ilang trabaho nga mao ang pagpakgang sa mga kriminalidad.
text: #000008
text: Nganong di man nila pangitaon gyud ang mga pamilyang nagkinahanglan gyud og tabang ug gahinan sila og pundo aron dili mahisalaag sa dautan ang ilang mga anak?
text: #000009
text: Kani unta maoy tutokan nga palambuon, kay mag-unsa man nang daghang gradwado og ROTC o mga nakaserbisyo sa militar kun human sa ilang mandato sa serbisyo, magutman na ilang pamilya?
text: #000011
text: Nganong tambalan man kun wala may sakit? Basin sayop lang ang diagnosis.
text: #000014
text: Mapugos ba ang kapikas pagbayad sa utang?
text: #000024
text: Guiao susulitin ang break para palakasin ang E-Painters
text: #000027